ZAPISNIK
36. sjednice Vijeća Mjesnog odbora „August Šenoa“ održane 28. ožujka 2024.  u 18.00 sati u prostorijama Mjesnog odbora „August  Šenoa“, Pavla Hatza 8

Nazočni članovi Vijeća:   Dubravka Golubić-Krpan, Sonja Braut-Kazić, Robert Boranić, Đurđa Golubić, Pavao Babić

Vijeće Mjesnog odbora „August Šenoa“ jednoglasno usvaja Zapisnik 35. sjednice Vijeća Mjesnog odbora. 

Vijeće jednoglasno prihvaća; 

			  	        DNEVNI RED:

1. Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se
2. Nacrt prijedloga Naredbe o uvjetima prometovanja u središnjem dijelu GZ i pješačkim zonama, mišljenje, daje se
3. Korištenje prostora Mjesnog odbora „August Šenoa“,  donošenje zaključka
4. Pitanja i prijedlozi                          

                    
Ad. 1. Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

Članovi Vijeća su nakon duge rasprave uvidjeli da ima dosta upita i dilema te donijeli sljedeći 

Z A K L J U Č A K

o Nacrtu  prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

1. Vijeće Mjesnog odbora „August Šenoa“ iznosi sljedeće mišljenje:
a) mišljenja smo da trebalo bi organizirati tribinu na tu temu
b) nisu nam jasne prva  i druga zona  u centru, što to znači za građane koji žive 
u tom dijelu, jer  svatko tko zatraži  ( a radi na tom području) može dobiti dopuštenje, zatim u doba Adventa i drugih prigodnih dana stanari u tom području ne mogu naći parking pa kruže satima kako bi mogli pravilno parkirati, po ovom sadržaju ne vidimo boljitak parkiranja za stanare jer su izjednačeni sa svima koji daju  
potrebnu dokumentaciju.
c) uređena parking mjesta za motore bi se također trebala naplaćivati jer je razlika samo u kotačima što znači da im je omogućeno nesmetano prometovanje kao i stvaranje buke

2. Ovaj se zaključak dostavlja Vijeću Gradske četvrti Donji grad.


Ad. 2. Nacrt prijedloga Naredbe o uvjetima prometovanja u središnjem dijelu GZ i pješačkim zonama

Po drugoj točki članovi su raspravljali o točkama prometovanja te donijeli sljedeći 

Z A K L J U Č A K

o Nacrtu prijedloga Naredbe o uvjetima prometovanja u središnjem dijelu GZ i pješačkim zonama

1. Vijeće Mjesnog odbora „August Šenoa“ iznosi sljedeće mišljenje:

ne slažemo se s predloženim satima za dostavu od 06 do 11 sati, smatramo da je gužva po gradu  već od 09 sati tako da bi, sukladno gore navedenom, prihvatljivo vrijeme za dostavu bilo od 06-09 sati. 


2. Ovaj se zaključak dostavlja Vijeću Gradske četvrti Donji grad.


Ad. 3. Korištenje prostora Mjesnog odbora „August Šenoa“

Vijeće jednoglasno donosi 

Z A K L J U Č A K


 l.   Udruzi „Moral Diplomat“ odobrava se povremeno korištenje dvorane u objektu mjesne samouprave, Zagreb, Pavla Hatza 8,  u terminu subotom od 15.00 do 18.00 sati.

2. Prostor iz točke 1. ovog zaključka koristit će Udruga „Moral Diplomat“,  bez naknade.

3.  Udruga „Moral Diplomat“  se obvezuje sa prostorom prilikom korištenja postupati sa pažnjom dobrog gospodara.

4.   O povremenom korištenju prostora iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad. 4.	Pitanja i prijedlozi          

Pod ovom točkom nije bilo upita.

                


Zapisničarka : Dubravka Golubić-Krpan
Sjednica završena u 19.00 sati


KLASA:  024-08/24-003/729
URBROJ: 251-13-11-1/ 005-24-2
Zagreb, 28. ožujka 2024.



PREDSJEDNICA VIJEĆA
 MJESNOG ODBORA
„AUGUST ŠENOA“

